Document ID: 32011D0480
Publication Date: 2011-07-28

Title and Content:
KOMISIJAS ĪSTENOŠANAS LĒMUMS
(2011. gada 28. jūlijs)
par statistikas datu sarakstu, kas attiecas uz tabakas izstrādājumiem piemērojamā akcīzes nodokļa struktūru un likmēm un dalībvalstīm jāiesniedz atbilstīgi Padomes Direktīvām 92/79/EEK un 92/80/EEK
(izziņots ar dokumenta numuru C(2011) 5291)
(2011/480/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 1992. gada 19. oktobra Direktīvu 92/79/EEK par nodokļu saskaņošanu cigaretēm (1) un jo īpaši tās 4. panta 3. punktu,
ņemot vērā Padomes 1992. gada 19. oktobra Direktīvu 92/80/EEK par nodokļu saskaņošanu tabakas izstrādājumiem, kas nav cigaretes (2), un jo īpaši tās 4. panta 3. punktu,
tā kā:
(1)
Direktīvas 92/79/EEK un 92/80/EEK liek Komisijai ik pēc četriem gadiem iesniegt Padomei ziņojumu par tabakas izstrādājumu akcīzes nodokļa likmēm un struktūru, ņemot vērā iekšējā tirgus pareizu darbību, akcīzes nodokļa likmju faktisko vērtību un Līguma plašākos mērķus.
(2)
Minētais ziņojums it īpaši balstāms uz dalībvalstu sniegto informāciju par visiem iepriekšējā kalendārajā gadā patēriņam nodotajiem tabakas izstrādājumiem.
(3)
Lai nodrošinātu laicīgu un pietiekamu informāciju, kas vajadzīga Direktīvu 92/79/EEK un 92/80/EEK 4. panta 1. punktā minētajam ziņojumam, dalībvalstīm ik gadu būtu jāiesniedz Komisijai statistikas dati. Šo datu pamatā var būt dati, ko dalībvalstis iegūst vidējās svērtās mazumtirdzniecības cenas aprēķināšanai.
(4)
Šajā lēmumā noteiktie pasākumi ir saskaņā ar Akcīzes nodokļa komitejas atzinumu,
IR PIEŅĒMUSI ŠO LĒMUMU.
1. pants
Izpildot Direktīvu 92/79/EEK un 92/80/EEK 4. panta 3. punktu, dalībvalstis iesniedz Komisijai ikgadējos statistikas datus, kas izklāstīti šā lēmuma pielikumā.
Statistikas dati aptver visus iepriekšējā kalendārajā gadā patēriņam nodotos tabakas izstrādājumus.
2. pants
Šis lēmums ir adresēts dalībvalstīm.
Briselē, 2011. gada 28. jūlijā

Classification:
Level 1 Categories: 100150
100148
100157
100146
Level 2 Categories: 100206
100253
100220
100222
100190
Level 3 Categories: 486
2413
1422
1321
4256
All Categories: 1015
1321
2894
4256
4373
616